Domino, fratri Adalgiso. Ego Geldo et uxor mea Adra vendimus tibi aliquid de rebus nostris que sunt site in pago Matisconense, in agro Priacense, in villa Dipgiaco; hoc est curtilus cum vinea quem terminat a mane terra ad heres Adalberto, a medio die via publica, a sero terra Sancti Martini, a circio terra Hugonis et Oddonis cum heredis. Infra istas terminationes de ipso curtilo, de parte sero, unam medietatem tibi vendimus; aliam medietatem nobis reservamus, et accipimus de te precio valente solidos XXX, et facias de ipsa vinea et de ipso curtilo pro ipso precio quicquid tibi placuerit. Si quis hoc contradixerit, auri libram componat. S. Geldonis. S. Adrane. S. Ostraldi. S. Fulberti. S. Silvani. S. Berulfi. S. Aynart.